Diari Oficial de la Generalitat Valenciana


Sumari del DOGV 5452, del 16-02-2007 (2007/1305)

RESOLUCIÓ d'11 de gener de 2007, del secretari autonòmic de Justícia, de la Conselleria de Justícia, Interior i Administracions Públiques, per la qual es resol ratificar l'Acord d'extinció acordat pel Patronat de la Fundació Astoria de la Comunitat Valenciana i els tràmits de la liquidació realitzats pel seu òrgan de govern, i també inscriure l'extinció de l'esmentada Fundació al Registre de Fundacions de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1305


Data del document
:   11-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació

Vist l'expedient d'extinció i liquidació de la Fundació Astoria de la Comunitat Valenciana, conforme als següents:   
Fets  
Primer. En data 5 d'octubre de 2006, El senyor Vicente Simó Sendra, president de la Fundació Astoria de la Comunitat Valenciana, va presentar escrit davant del Protectorat de Fundacions de la Comunitat Valenciana, en què sol·licitava la ratificació de l'acord d'extinció i liquidació pres en la reunió del Patronat, de 24 de març de 2006. Acord que va ser elevat per Vicente Simó Sendra a escriptura pública, el dia 8 de setembre de 2006, davant del notari de l'Il·lustre Col·legi de València, Sr. Carlos Pascual de Miguel, amb número de protocol 2.902.  
Segon. La Fundació es va classificar per Resolució de data 16 d'abril de 1996, del director general de Justícia de la Conselleria de Presidència. La fundadora va ser l'entitat mercantil Industria Hoteleras Sendra, S.A. representada per la Sra. María del Carmen Sendra Muñoz.  
Els fins de la Fundació són: l'augment de les competències personals i professionals de les persones que treballen o estan en estret contacte amb el turisme en general i la indústria hotelera en particular, així com la promoció del turisme com un element integrador de les relacions humanes internacionals i de l'exercici de l'activitat turística compatible amb el medi ambient i el seu entorn, així com el foment i la protecció del patrimoni històric i cultural de les ciutats i prestar especial atenció als àmbits de les noves tecnologies i processos de qualitat en la indústria hotelera  
Tercer. La dotació de la Fundació en el moment de la seua constitució estava formada per 30.050,61 euros (5.000.000 de pessetes) ingressats al Banco Español de Crédito, SA, sucursal de València, oficina principal.   
Quart. La causa d'extinció la fonamenta el Patronat en la impossibilitat de dur a terme els seus fins estatutaris, atesa la situació financera i patrimonial, i no resulta factible, en opinió del Patronat, la modificació d'estatuts o la fusió amb una altra d'anàlegs fins.  
Cinqué. El Patronat proposa que el destinatari dels béns i drets resultants de la liquidació siga l'Associació Valenciana de Caritat, l'activitat assistencial de la qual té relació directa amb l'allotjament i amb la restauració, i és també un mitjà de formació de personal per a l'hostaleria, a l'empara del que disposa l'article 26.2 de la Llei 8/1998, de 9 de desembre, de Fundacions de la Comunitat Valenciana.  
El romanent del patrimoni de la Fundació, segons balanç de data 24 de març de 2006, és de 7.647,29 euros.  
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és aplicable bàsica en virtut del que estableix la disposició final primera, punt 1, de la mateixa norma, estableix les causes d'extinció de les fundacions, i en concret, l'apartat c) assenyala que s'extingiran quan siga impossible la realització del fi fundacional.  
L'article 32.2 de la Llei 50/2002, de 26 de desembre, de Fundacions, que és aplicable general en virtut del que estableix la disposició final primera, punt 2 b), de la mateixa norma, estableix que caldrà que l'acord d'extinció del Patronat, siga ratificat pel Protectorat.  
I en el present procediment d'extinció i liquidació s'ha presentat tota la documentació que s'exigeixen en els articles 39.2 i 40 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe a la Comissió del Protectorat en les autoritzacions d'extinció de fundacions.  
La Comissió del Protectorat de Fundacions, en la reunió celebrada en data 27 de desembre de 2006, va emetre un informe favorable a la ratificació de l'acord d'extinció pres pel Patronat.  
Cinqué. L'article 47, apartat m), de l'esmentat text legal i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, estableixen l'obligació de la inscripció en el Registre de Fundacions de la Comunitat Valenciana, de l'acord d'extinció, liquidació i destinació donat als béns fundacionals.  
Vistos els preceptes legals citats i la resta de generals de pertinent aplicació, resolc:  
Primer  
Ratificar l'acord d'extinció acordat pel Patronat de la Fundació Astoria de la Comunitat Valenciana, i els tràmits de liquidació, realitzats pel seu òrgan de govern.  
Segon  
Inscriure l'extinció de la Fundació Astoria de la Comunitat Valenciana al Registre de Fundacions de la Comunitat Valenciana.  
Tercer  
El Patronat haurà d'acreditar, en el termini d'un mes des que es notifique la present resolució, davant d'aquest Protectorat de Fundacions de la Comunitat Valenciana, que la Fundació ha entregat el romanent a l'Associació Valenciana de Caritat, i sol·licitar la baixa registral de la Fundació en el Registre de Fundacions de la Comunitat Valenciana.  
Notifiqueu la present Resolució, que és definitiva en via administrativa, i en contra es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa.   
Sense perjuí de poder interposar, si és el cas, recurs de reposició potestatiu, en el termini d'un mes, davant del conseller de Justícia, Interior i Administracions Públiques, o qualsevol altre recurs que estime procedent.  
València 11 de gener de 2007.- El conseller de Justícia, Interior i Administracions Públiques: Miguel Ignacio Peralta Viñes.